ایسپانیا مجلیسی، 1 اکتیبردا کاتالونیادا تک طرف‌لی باغیمسیزلیق طرفداری خالق اویلاماسی ائدیلمه‌سینی رد ائدن قرار قبول ائتدی.
کاتالونیاداکی استقلال گیریشیملرینه لیدئرلیک ائدن "کاتالان آوروپا‌لی دموکرات پارتی" طرفین‌دن ایسپانیا مجلیسینه سونولان و 1 اکتبرداکی باغیمسیزلیق طرفداری رفراندوما اونای وئریلمه‌سینی احتیوا ائدن تکلیف، یوزده 71،43لوک چوخونلوقلا رد ائدیلدی.
سس وئرمه‌ده اقتدارداکی خالق پارتیسی، دیشارین‌دان دستک وئرن لیبرال گؤروشلو کیودادانوس، آنا مخالیفت‌دکی سوسیالیست ایشچی پارتیسی و کیچیک سیاسی پارتی‌لردان ناوارو خالق بیرلیگی و فورو آستوریاس "یوح" اویو وئررکن،"کاتالان آوروپا‌لی دموکرات پارتی"سینه رادیکال سول گؤروشلو "اونیدوس پودموس" اتفاقی ایله کاتالان و باسک بؤلگه‌سینده فعالیت گؤسترن سیاسی پارتی‌لر دستک وئردی.
آزینلیق حکومتی ایله اقتداردا اولان خالق پارتیسی میلت وکیل‌لرین‌دن خوزه آنتونیو برمودز ده کاسترو، اؤلکه‌نین رسمی خبر آژانسی ای‌اف‌ای‌یه آچیقلاماسیندا، کاتالونیا اؤزارک یؤنه‌تیم باشقانی کارلس پویگدمونتا سسلنه‌رک،
"مجلیسین بؤیوک اکثریتی‌نین آلدیغی بو قراری دینله‌یین و بونا حؤرمت ائدین. کاتالان‌لارین اکثریتی گله‌جه‌یه دایر استخدامی، بؤیومه‌یی و ایره‌لی‌چی‌لیگی بیرلیکده ائتمه‌میزی ایسته‌ییر" دئدی.
ایسپانیا باشباخانی ماریانو راخوی بو زامانا قدر آچیقلامالاریندا، کاتالونیاداکی باغیمسیزلیق طرفداری رفراندوم گیریشیملری‌نین یاسادیشی اولدوغونو و 1 اکتیبردا رفراندوم اولمایاجاغینی سؤیله‌میشدی.
کاتالونیا یؤنه‌تیمی ایسه، مؤوجود وضعیتده هئچ بیر مشروعیتی اولماماسینا باخمایا‌راق 1 اکتبردا کاتالان‌لارین صاندیغا چاغیریلا‌راق، "کاتالونیانین جمهوریت یؤنه‌تیمی شکلینده مستقیل بیر دؤولت اولماسینی ایستییر سینیزمی؟" سوا‌لی‌نین سوروشولاجاغینی ادعا ائدیر.
